*Tämä artikkeli käsittelee Armata-panssarivaunua. Samalla nimellä viitataan usein myös sen alustalle pohjautuvaan T-14-taistelupanssarivaunuun.*

**Armata** (ven. Армата) on Venäjällä suunniteltu panssarivaunualusta, jonka alustaa oli tarkoitus käyttää tulevaisuudessa taistelupanssarivaunuissa, panssaroiduissa miehistönkuljetusvaunuissa ja panssarihaupitsina. Armata-vaunuun pohjautuvan taistelupanssarivaunu teki tekevän ensimmäisen julkisen esiintymisensä vuoden 2015 aikana ja Russia Todayn mukaan vaunuja oli arvioitu hankittavan yhteensä 2 300. Mallin oli määrä tulla käyttöön vuonna 2020. Armata-vaunujen sarjatuotantoa ei kustannussyistä kuitenkaan koskaan aloitettu.

Kehittely
---------

Armatan suunnittelu alkoi Uralvagonzavodin vaunutehtaalla vuonna 2010 ja Itar-Tassin mukaan vaunuja tilattiin armeijan käyttöön vuonna 2015. Russia Todayn mukaan vaunuja oli helmikuussa 2015 valmistettu jo 20 koulutuskäyttöä varten. Venäläisen kenraalieversti Oleg Saljukovin vuonna 2014 antamien tietojen mukaan Venäjän maavoimien on tarkoitus saada käyttöönsä vuoden 2015 aikana yhteensä 32 Armata-vaunua. Venäläisen sotilasteollisuuskomission varapuheenjohtaja Oleg Boškarev kritisoi Armata-vaunujen hintaa kuvaillen niitä liian kalliiksi ja lisäsi että hinta oli jo lyöty lukkoon, mutta sen tulisi laskea tulevaisuudessa. Uralvagonzavodin edustaja kertoi Interfaxille annetussa haastattelussa hinnan voivan olettaa tippuvan suurimittaisen sarjavalmistuksen alettua.

Taistelupanssarivaunun odotettiin tekevän ensiesiinymisensä voitonpäivän paraatissa 9. toukokuuta 2015 tai Russia Arms Expo 2015 -tapahtumassa Nižni Tagilissa saman vuoden syyskuussa. Armata-vaunujen paraatiharjoitteluista vuosi julkisuuteen valokuvia huhtikuussa 2015, jonka jälkeen Venäjän puolustusministeriö julkaisi virallisia kuvia verkkosivuillaan. Valokuvissa esiintyy T-14-taistelupanssarivaunun lisäksi myös Armata-alustalle rakennetut T-15-kuljetuspanssarivaunu/rynnäkköpanssarivaunu sekä 2S35 Koalitsija -panssarihaupitsi. 2S35 Koalitsija oli valmistunut testikäyttöön marraskuussa 2014.

Venäjä ilmoitti 30. heinäkuuta 2018 keskeyttävänsä hankkeen.

Ominaisuudet
------------

Armatan tarkemmat tekniset tiedot ovat sotilassalaisuus. Epävarmojen tietojen mukaan vaunun voimanlähteenä toimii 1 200 hevosvoiman moottori ja voimansiirtäjänä toimii sähköinen vaihteisto.

Versiot
-------

2S35 Koalitsija panssarihaupitsi.T-15 Armata rynnäkköpanssarivaunu.T-14 taistelupanssarivaunu.
Armata-panssarivaunun alustalle on tarkoitus rakentaa tulevaisuudessa taistelupanssarivaunu, panssaroitu miehistönkuljetusvaunu ja panssarihaupitsi.

* T-14, taistelupanssarivaunu T-14 3 700 000 $
* T-15, raskas kuljetuspanssarivaunu/rynnäkköpanssarivaunu
* 2S35 Koalitsija panssarihaupitsi
* MT-A, siltapanssarivaunu
* MYM-A, raivauspanssarivaunu
* BMO-2, raketinheitinpanssarivaunu

Lähteet
-------

1. ↑  Uraltrac.ru (Arkistoitu – Internet Archive)
2. 1 2 3 4 5 6  Russia’s new Armata tank on Army 2015 shopping list *RT*. Viitattu 30.3.2015. (englanniksi)
3. ↑  Pekka Hakala: Venäjän uutuuspanssari sammui harjoituksissa.  *Helsingin Sanomat*, 8.5.2015, s. A28. Artikkelin verkkoversio. Viitattu 8.5.2015.
4. ↑  Nikolai Novichkov: Russia's new Armata MBT to make its debut in 2015 *IHS Jane's Defence Weekly*. Viitattu 30.3.2015. (englanniksi)
5. ↑  Karl Soper: Russia expresses concern over Armata MBT costs *IHS Jane's Defence Weekly*. Viitattu 30.3.2015. (englanniksi)
6. 1 2 3 4 5  Nicholas de Larrinaga: New Russian heavy armour breaks cover *IHS Jane's Defence Weekly*. Viitattu 25.4.2015. (englanniksi)
7. 1 2  Christopher F Foss: Russia's new Koalitsiya self-propelled gun being trialled *IHS Jane's Defence Weekly*. Viitattu 30.3.2015. (englanniksi)
8. ↑
9. ↑

Aiheesta muualla
----------------

* Kuvia tai muita tiedostoja aiheesta **Armata** Wikimedia Commonsissa